'n '''Trein''' is 'n [[voertuig]] wat op 'n spoor beweeg en uit een of meer trokke of waens bestaan. Treine word gebruik om [[mens]]e, [[dier]]e en goedere te [[vervoer]]. Die plek waar treine stop, sodat mense op- of afgelaai kan word, word 'n treinstasie genoem. Die eerste trok van die trein is die lokomotief, wat die kragbron bevat en die res van die trein agterna sleep.
Alle treine word beheer deur 'n bestuurder wat die trein moet versnel en briek. Stoomtreine het ook 'n brandweerman aan boord, wat die vuur moet stook om die stoom wat die trein aandryf te lewer.
Treine word ingedeel volgens aandryfmetode (elektries, diesel, stoom) asook waarvoor dit aangewend word:
Goederetreine word gebruik om goedere in trokke van een plek na 'n ander te vervoer. As voorbeeld, 'n trein wat steenkool na kragsentrales aanry.